Temeljem članka 19.a, stavka 2., alineje 10. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 106/03, 129/05, 109/07, 86/08, 125/08, 28/10, 61/11 i 150/11) i članka 36. Statuta Grada Zadra („Narodne novine, broj 9/09, 28/01 i 3/13), gradonačelnik Grada Zadra objavljuje

**IZMJENU I DOPUNU**

**NATJEČAJA**

**za pilot projekt sufinanciranja rekonstrukcije postojećeg sustava grijanja** **u sustav grijanja na plin u višestambenim zgradama na području Grada Zadra za 2013. godinu**

1. U točki II. Korisnici sredstava – iza alineje 7. dodaju se alineje 8. i 9. koje glase:

* **dostave dokaz o vlasništvu**
* **posjeduju odgovarajući pravomoćni akt kojim je dopušteno građenje objekta u kojem se vrši rekonstrukcija**.

1. U točki III. Sredstva za provedbu pilot projekta – odjeljci 2. i 3. mijenjaju se i glase:

Ukupno raspoloživi iznos za sufinanciranje po ovom Natječaju može iznositi do 50% prihvatljivih troškova ulaganja (s PDV-om) odnosno najviše do 500.000,00 kuna pri čemu će Grad Zadar sufinancirati **najmanje** 10% od navedenog iznosa odnosno najviše 100.000,00 kuna dok će se za preostali iznos zatražiti sufinanciranje od Fonda za zaštitu okoliša i energetsku učinkovitost.

Bespovratna sredstva dodijelit će se temeljem ispostavljenih računa **i/ili situacija** i ovjerenog zapisnika ovlaštenog izvođača radova da je sustav ugrađen prema uputama proizvođača te popunjenih i ovjerenih jamstvenih listova i to za prihvatljive troškove ulaganja nastale nakon dana objave Natječaja.

1. U točki V. Obvezna natječajna dokumentacija – iza točke j) dodaje se točka k) koja glasi:

**k) pravomoćni akt kojim je dopušteno građenje objekta u kojem se vrši rekonstrukcija**.

1. U Prijavnom obrascu – sadržaj prijave, iza točke j) dodaje se točka k) koja glasi:

k) pravomoćni akt kojim je dopušteno građenje objekta u kojem se vrširekonstrukcija.

1. Ostale točke Natječaja ostaju nepromijenjene.
2. Ove Izmjene i dopune Natječaja objavljene su na Internet stranici Grada Zadra 4.srpnja 2013. godine.

Klasa: 351-01/13-01/38

Urbroj: 2198/01-1/4-13-6

Zadar, 4. srpnja 2013.

GRADONAČELNIK GRADA ZADRA